|  |  |  |
| --- | --- | --- |
| cali |  |  |
| «Σώμα και Κίνηση»/ Δ/νση Α/θμιας Εκπ/σης Αν. Θεσ/νίκης – Παρασκευά Μαρία |  | **Θεματική:** *«Ζω καλύτερα – Ευ Ζην» -* **Υποθεματική:** *«Αυτομέριμνα, Ασφάλεια και Πρόληψη».***Απευθύνεται σε μαθητές/μαθήτριες:**Γ’, Δ΄, Ε΄, ΣΤ΄ Δημοτικού **Διάρκεια στο τετράμηνο:** 2 υποενότητες αποτελούμενες από 8 δίωρα εργαστήρια η κάθε μία και από 16 μονόωρα Πρακτικά-Βιωματικά εργαστήρια επιπλέον των θεωρητικών. Προτείνεται ένα 2ωρο θεωρητικό εργαστήριο & 1 μονόωρο Πρακτικό-βιωματικό /εβδομάδα, κυμαινόμενη διάρκεια |
|  |  |  |
|  | **Περιγραφή (50-100 λέξεις)*** Προτείνεται το καινοτόμο εκπαιδευτικό Project με τίτλο: *«Σώμα και Κίνηση»,* που επιχειρεί να διαχειριστεί διαθεματικά, διεπιστημονικά τη σύνδεση της Φυσικής Αγωγής, της σχολικής εκπαίδευσης με την προστασία και προώθηση της υγείας, μέσω της ανάγκης για ασφαλή δραστηριοποίηση στην καθημερινότητα. Επιχειρείτε η πρόληψη των τραυματισμών, η αυτοπροστασία του κινητικού μηχανισμού, η υιοθέτηση ασφαλών κινητικών συμπεριφορών, η προώθηση του κινητικού εγγραμματισμού (Physical Literacy) μέσω βιωματικής, ανακαλυπτικής μάθησης. Καλλιεργούνται δεξιότητες γνωστικές, κινητικές, συμπεριφορικές που επιτρέπουν στους μαθητές/τριες να μαθαίνουν, να αξιοποιούν καλύτερα τη γνώση, ώστε να ανταποκρίνονται στις νέες προκλήσεις, ενός διαρκώς μεταβαλλόμενου περιβάλλοντος.

………………………………………………………………………………………………………… **Στοχευόμενες δεξιότητες**Η στοχοθεσία του προγράμματος *«Σώμα και Κίνηση»* εστιάζεται στην καλλιέργεια των δεξιοτήτων του 21ου αιώνα. Ενδεικτικά, περιλαμβάνονται οι δεξιότητες μάθησης και ζωής όπως: η αυτομέριμνα, η ασφάλεια, η πρόληψη, ο κινητικός εγγραμματισμός (Physical Literacy), η κριτική σκέψη, η δημιουργικότητα, η φαντασία, η συνεργασία, η επικοινωνία, η προσαρμοστικότητα, η ευελιξία, η πρωτοβουλία, η οργανωτική ικανότητα, η ενσυναίσθηση, οι κοινωνικές δεξιότητες κ.ά. Επίσης συμπεριλαμβάνονται δεξιότητες του νου όπως: η στρατηγική σκέψη, η επίλυση προβλημάτων και η πλάγια σκέψη για υιοθέτηση υγιών μοντέλων στάσης, κίνησης και φυσικής δραστηριότητας. **Δραστηριότητες** Τα διδακτικά σενάρια ανά εργαστήριο, οι βασικές δραστηριότητές που περιλαμβάνουν, καθώς και η χρονική τους διάρκεια παρουσιάζονται αναλυτικά παρακάτω.Σε πρώτη φάση χωρίζουμε το περιεχόμενο των συγγραμμάτων σε υποενότητες για την καλύτερη παρουσίασή του. Θα μπορούσε ενδεχομένως κάθε υποενότητα να έχει διδακτική αυτονομία. Ωστόσο θεωρούμε ότι η προσέγγιση όλων των υποενοτήτων και η ολοκλήρωσή τους, σχηματοποιεί μια ολοκληρωμένη εικόνα του project *«Σώμα και Κίνηση».* Συνολικά οι υποενότητες είναι:1) Ερειστικό Σύστημα (Σκελετός) του σώματος, 2) Μυϊκό Σύστημα του ανθρώπου, 3) Μυοσκελετικό σύστημα και Υγεία και 4) Αρχιτεκτονική ανθρώπινου σώματος – Ανάλυση στάσης κινησιολογικές εφαρμογές. **Α.** Πρώτη υποενότητα προτείνεται να περιλαμβάνει επτά (8) εργαστήρια διάρκειας 2 διδακτικών ωρών. Πιο συγκεκριμένα:1ο ΕργαστήριοΘέμα: «Εισαγωγή στην λειτουργική σημασία των οστών, σχήμα, υφή και θρέψη του Σκελετικού συστήματος». Βασικές δραστηριότητες: Προβολή video, comics για αφόρμηση και ευαισθητοποίηση, μελέτη άτλαντα και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση τεσσάρων φύλλων εργασίας του τετραδίου. 2ο Εργαστήριο Θέμα: «Μέρη του σκελετού του κορμού, Σπονδυλική Στήλη, σκελετός κεφαλιού και σκελετός του θώρακα».Βασικές δραστηριότητες: Προβολή video, comics για αφόρμηση και ευαισθητοποίηση, μελέτη άτλαντα και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση τεσσάρων φύλλων εργασίας του τετραδίου. Εστιάζουμε ιδιαίτερα την μελέτη /παρουσίαση της σπουδαιότητας της κάθε μοίρας της Σ.Σ., στην αξία των κυρτωμάτων της για την υγεία. 3ο Εργαστήριο Θέμα: «Μέρη του σκελετού των άνω και κάτω άκρων και τη λειτουργική σύνδεσή τους με τον κορμό».Βασικές δραστηριότητες: Προβολή video, comics για αφόρμηση και ευαισθητοποίηση, μελέτη άτλαντα και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση τεσσάρων φύλλων εργασίας του τετραδίου. Στα φύλλα εργασίας περιλαμβάνεται η σύνταξη άρθρου για σχολική εφημερίδα, ανάγνωση λογοτεχνικών κειμένων παρόμοιας θεματολογίας π.χ.: Η παναγία των Παρισίων με τον ήρωα Κουασιμόδο, λόγω τη σωματικής του ιδιαιτερότητας, συμπλήρωση λέξεων στο Γλωσσάρι κ.ά.4ο Εργαστήριο Θέμα: «Μελέτη των αρθρώσεων, τα είδη, τα κύρια μέρη και η σημαντικότητά τους».Βασικές δραστηριότητες: Προβολή video, comics για αφόρμηση και ευαισθητοποίηση, μελέτη άτλαντα και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση τριών φύλλων εργασίας του τετραδίου. Ιδιαίτερη προσοχή και προβολή της σπουδαιότητας της ποδικής καμάρας. Πλούσιο υλικό υπάρχει στο εγχειρίδιο του εκπαιδευτικού αλλά θα ήταν σημαντικό να εξερευνήσουν το θέμα οι μαθητές αναζητώντας πληροφορίες στο διαδίκτυο. 5ο Εργαστήριο Θέμα: «Σκελετικά προβλήματα». Βασικές δραστηριότητες: Προβολή video, comics για αφόρμηση και ευαισθητοποίηση, μελέτη άτλαντα και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση δύο φύλλων εργασίας του τετραδίου. Πλούσιο υλικό υπάρχει στο εγχειρίδιο του εκπαιδευτικού αλλά θα ήταν σημαντικό να εξερευνήσουν το θέμα οι μαθητές αναζητώντας πληροφορίες στο διαδίκτυο. 6ο Εργαστήριο  Θέμα: «Μελέτη προβλημάτων Σ.Σ.- Σκολίωση – Κύφωση – Λόρδωση».Σε αυτό το σημείο μπορούμε να αξιοποιήσουμε ένα ενδεικτικό εργαστήριο που έχουμε ήδη έτοιμο στις εργασίες αξιολόγησης του project: *«Όταν η Σ.Σ. κινδυνεύει»* και το αντίστοιχο powerpoint. Παρουσιάζεται αναλυτικά όλη η εκπαιδευτική διαδικασία προσέγγισης του θέματος. 7ο Εργαστήριο  Θέμα: «Κατασκευή Μαριονέτας,μελέτη κίνησης μαριονέτας, κατασκευή σκίτσων..»  Βασικές δραστηριότητες: Επιλογή υλικών για κατασκευή μαριονέτας και σκίτσων για την συμμετοχή στην ετήσια έκθεση με την βοήθεια του/της εκπαιδευτικού των καλλιτεχνικών. Τα υλικά που θα χρησιμοποιηθούν επιλέγονται συμβολικά, ώστε να προσομοιάζουν στο σκελετικό ιστό (οστά, αρθρώσεις) και στο μυϊκό ιστό, π.χ.: πεπιεσμένο χαρτί ή άλλο υλικό σε λευκό χρώμα, συνδέσμους στις αρθρώσεις και πετονιά, νήματα ή σχοινάκια για την πραγματοποίηση κίνησης. Ίσως η οπτική επαφή με μια μαριονέτα ως πρόπλασμα να διευκολύνει την διαδικασία κατασκευής. 8ο Εργαστήριο Ανακεφαλαίωση υποενότητας Βασικές δραστηριότητες: Σε αυτό το σημείο οι μαθητές/τριες μπορούν: * να παρουσιάσουν τις εργασίες τους: όπως άρθρα, λογοτεχνικά κείμενα π.χ.: «Από πού πήρε το όνομά του ο άτλαντας ο πρώτος αυχενικός σπόνδυλος και γιατί;», παραμύθια, ανθολόγια, άρθρα, γλωσσάρια κ.ά..
* να δημιουργήσουν Portfolio εργασιών κάθε μαθητή/τριας.
* να αποτυπώσουν τις προκλήσεις που παρουσιάστηκαν καθώς και τις λύσεις που δόθηκαν.
* να αξιολογήσουν ειλικρινά, μέσω ερωτήσεων και συζήτησης, τη μαθησιακή διαδικασία που ακολουθήθηκε, τη λειτουργία των ομάδων, την αποτελεσματικότητα της δράσης, τι πήγε καλά και τι όχι.
* να αποτυπώσουν τη χρησιμότητα του project σε επίπεδο γνωστικό, συμπεριφορικό και σε επίπεδο δεξιοτήτων.

Συμπερασματικά θα πρέπει να μπορούμε να καταλήξουμε σε προτάσεις αυτό-βελτίωσης και δέσμευση για συνέχιση παρόμοιων διδακτικών πρακτικών… **Β.** Δεύτερη υποενότητα προτείνεται να περιλαμβάνει οκτώ (8) εργαστήρια διάρκειας 2 διδακτικών ωρών. Πιο συγκεκριμένα:1ο Εργαστήριο Θέμα: «Εισαγωγή στο μυϊκό σύστημα του ανθρώπου, διάκριση, είδη, μέρη, κατασκευή και λειτουργία των μυών – Που οφείλεται η κόπωση;». Βασικές δραστηριότητες: Προβολή video για αφόρμηση και ευαισθητοποίηση, μελέτη άτλαντα μυοσκελετικού συστήματος και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση ενός φύλλου εργασίας του τετραδίου. 2ο Εργαστήριο Θέμα: « Το Μυϊκό Σύστημα, μύες του κορμού, μύες των άνω άκρων, μύες των κάτω άκρων»Βασικές δραστηριότητες: Προβολή video για αφόρμηση και ευαισθητοποίηση, μελέτη άτλαντα μυοσκελετικού συστήματος και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση δύο φύλλων εργασίας του τετραδίου. 3ο Εργαστήριο Θέμα: « Μυοσκελετικό σύστημα και Υγεία, πρόληψη τραυματισμών»Βασικές δραστηριότητες: Προβολή video για αφόρμηση και ευαισθητοποίηση, μελέτη άτλαντα μυοσκελετικού συστήματος και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση δύο φύλλων εργασίας του τετραδίου. Ανάγνωση Λογοτεχνικών κειμένων, π.χ.: «Γουτού Γουπατού» του Α. Παπαδιαμάντη.4ο Εργαστήριο Θέμα: «Αρχιτεκτονική ανθρώπινου σώματος- Ανάλυση Στάσης και Βάδισης»Βασικές δραστηριότητες: Προβολή video για αφόρμηση και ευαισθητοποίηση, μελέτη άτλαντα μυοσκελετικού συστήματος και εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση τριών φύλλων εργασίας του τετραδίου. 5ο Εργαστήριο Θέμα: «Αξιολογικές μετρήσεις ορθής στάσης –Πρακτική μέτρηση»Βασικές δραστηριότητες: Μελέτη μυοσκελετικού εικόνων εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση δύο φύλλων εργασίας του τετραδίου. 6ο ΕργαστήριοΘέμα: «Υγεία - Διατροφή – Άσκηση» Βασικές δραστηριότητες: Μελέτη εγχειριδίου μαθητή/τριας. Παράλληλα μελέτη σε ομάδες καθώς και συμπλήρωση τριών φύλλων εργασίας του τετραδίου. 7ο ΕργαστήριοΣε αυτό το σημείο μπορούμε να αξιοποιήσουμε έναενδεικτικό εργαστήριο που έχουμε ήδη έτοιμο στις εργασίες αξιολόγησης του projectπου περιλαμβάνει Λογοτεχνικό Ανθολόγιο. Πρόκειται για την διαδικασία συγγραφής ενός παραμυθιού με τίτλο: *«Η κ. Λαγονοψοΐτης και ο κύριος Εγκάρσιος Έλεγχος».* 8ο Εργαστήριο Ανακεφαλαίωση υποενότηταςΒασικές δραστηριότητες: Σε αυτό το σημείο οι μαθητές/τριες μπορούν: * να παρουσιάσουν τις εργασίες τους: όπως άρθρα, λογοτεχνικά κείμενα π.χ.: *«Η κ. Λαγονοψοΐτης και ο κύριος Εγκάρσιος Έλεγχος»*, παραμύθια, ανθολόγια, άρθρα, γλωσσάρια κ.ά..
* να δημιουργήσουν Portfolio εργασιών κάθε μαθητή/τριας.
* να αποτυπώσουν τις προκλήσεις που παρουσιάστηκαν καθώς και τις λύσεις που δόθηκαν.
* να αξιολογήσουν ειλικρινά, μέσω ερωτήσεων και συζήτησης, τη μαθησιακή διαδικασία που ακολουθήθηκε, τη λειτουργία των ομάδων, την αποτελεσματικότητα της δράσης, τι πήγε καλά και τι όχι.
* Να αποτυπώσουν τη χρησιμότητα του project σε επίπεδο γνωστικό, συμπεριφορικό και σε επίπεδο δεξιοτήτων.

Συμπερασματικά θα πρέπει να μπορούμε να καταλήξουμε σε προτάσεις αυτό-βελτίωσης και δέσμευση για συνέχιση παρόμοιων διδακτικών πρακτικών… \*Το υλικό, περιεχόμενο των εργαστηρίων περιλαμβάνονται στην υποενότητα υποστήριξη εκπαιδευτικού.Παράλληλα, προτείνουμε να υλοποιηθούν και 16 μονόωρα εργαστήρια στο μάθημα της Φυσικής Αγωγής. Σκοπός των πρακτικών/βιωματικών εργαστηρίων αποτελεί να αναπτυχθεί μια σχέση γνωριμίας των μαθητών/τριών με το σώμα και την θαυμαστή αρχιτεκτονική του. Ως επιμέρους στόχους θα επιδιώξουμε να ανακαλύψουν και να υιοθετήσουν την σωστή στάση σώματος, τις υγιείς κινητικές συμπεριφορές (τόσο κατά την άσκηση όσο και στην καθημερινή τους ζωή), καθώς και τα οφέλη της φυσικής δραστηριότητας.Πιο συγκεκριμένα:1ο ΕργαστήριοΘέμα: «Ανάπτυξη κινητικότητας μέσω παιγνιωδών μιμήσεων/προσομοιώσεων» Βασικές δραστηριότητες: Παιχνίδια προσομοίωσης / μίμησης. Οι μαθητές/τριες καλούνται να κινηθούν ως μαριονέτες, κούκλες, ρομπότ, μεγαλόσωμα/μικρόσωμα ζώα, πουλιά σε φάση πτήσης, αεροπλάνα, αγάλματα, να μιμηθούν στοιχεία της φύσης π.χ.: αέρας-νερό-βροχή. Να κάνουν δραματοποίηση με βάση χαρακτηριστικά ηρώων όπως π.χ.: μύες, οστά, σύνδεσμοι (π.χ.: σκληρός σαν οστό, ελαστικός σαν μυς, δυνατός σαν Αχίλλειος τένοντας…)2ο ΕργαστήριοΘέμα: «Παιγνιώδη εκπαίδευση της στάσης και της βάδισης» Βασικές δραστηριότητες: Εκπαίδευση στάσεων / θέσεων καθώς και της βάδισης όπως π.χ.: βαριά σαν ελέφαντας/αρκούδα, ελαφριά σαν γάτα, γρήγορα και συντονισμένα σαν ελάφι/γαζέλα, αργά σαν χελώνα, ανάλαφρα ως πουλί, χοροπηδηχτά σαν λαγός/καγκουρό, έρποντας σαν φίδι, λοξά αν κάβουρας, γλιστρώντας σαν σαλιγκάρι κ.ά. 3ο ΕργαστήριοΘέμα: «Σχήματα σώματος»Βασικές δραστηριότητες: Αλλαγές/τροποποιήσεις των σχημάτων του σώματος ανάλογα με συγκεκριμένη θεματολογία, αλλαγή και τροποποίηση σχημάτων του εαυτού, των άλλων, του εαυτού σε σχέση με τους άλλους, καθρέφτης ανά δύο κ.ά. σχήματα κλειστά-ανοιχτά, χαμηλά-ψηλά κ.ά. 4ο ΕργαστήριοΘέμα: «Δραστηριοποίηση σε ζώνες και μεμονωμένη κινητοποίηση – ελευθερία αρθρικών κινήσεων, τύπος, τρόπος»Βασικές δραστηριότητες: Δραστηριοποίηση συγκεκριμένων τμημάτων του σώματος σε ποικίλες κατευθύνσεις π.χ.: κορμός (κάμψη, έκταση, στροφή). Δραστηριοποίηση συγκεκριμένων άκρων, π.χ.: χέρια και πόδια (πόσες κινήσεις κάνει το άκρο χέρι ή το πόδι σε ποιες κατευθύνσεις). Δοκιμασίες σύγχρονης/ασύγχρονης, συμμετρικής/ ασύμμετρης κίνησης.5ο ΕργαστήριοΘέμα: «Βαθμοί ελευθερίας στην συνολική κίνηση της Σ.Σ. και σε κάθε μοίρα ξεχωριστά»Βασικές δραστηριότητες: Δραστηριοποίηση μυών Σπονδυλικής Στήλης (Σ.Σ). Στην ενότητα αυτή μπορούμε να εργαστούμε με τους/τις μαθητές/τριες απομονώνοντας την κίνηση σε κάθε μοίρα της Σ.Σ., στο θώρακα, στη μέση και ανακαλύπτοντας τους βαθμούς ελευθερίας των κινήσεων σε κάθε μία από αυτές κ.τ.λ. ή να εργαστούμε συνολικά κινητοποιώντας την Σ.Σ. στο σύνολό της. Τροποποιούμε την θέση μας στα διάφορα επίπεδα, με διαφορετικά σημεία στήριξης και ποικίλους ρυθμούς και εναλλαγές ταχυτήτων σε όλο το εύρος κίνησης για την αποφυγή βραχύνσεων των μυών που περιορίζουν την κινητικότητα. 6ο ΕργαστήριοΘέμα: «Να κάνουμε το δίσκο ευτυχή»Βασικές δραστηριότητες: Κινητοποίηση από διαφορετικές αφετηρίες των μοιρών της Σ.Σ. με συμμετρικές διατατικές ασκήσεις και ασκήσεις κινητικότητας για την ενεργοποίηση και διατήρηση των φυσιολογικών κλίσεων της Σ.Σ.. Ο στόχος στην ενότητα αυτή είναι *«να κάνουμε το δίσκο ευτυχή».*7ο ΕργαστήριοΘέμα: «Εκμάθηση του τύπου και ρυθμού αναπνοής σε συνδυασμό με την κίνηση»Βασικές δραστηριότητες: Δραστηριοποίηση μυών του θώρακα και των αναπνευστικών μυών του κορμού. Εκμάθηση διαφραγματικής, θωρακικής αναπνοής, με εναλλαγή τύπου και ρυθμού. Εκμάθηση με μορφή παιχνιδιού (φούσκωμα μπαλονιού, κίνηση αέρα στα δωμάτια του κορμού όπως, ο θώρακας και η κοιλιά, παιχνίδια με φύσημα πούπουλου/μπαλονιού κ.ά..8ο ΕργαστήριοΘέμα: «Οσφυοπυελικός ρυθμός και εξισορρόπηση της Σ.Σ.»Βασικές δραστηριότητες: Δραστηριοποίηση οσφυϊεράς γωνίας, οσφυοπυελικού ρυθμού για κινητοποίηση της λεκάνης και της Οσφυϊκής μοίρας της Σ.Σ.. Η διατήρηση της πυελικής γεωμετρίας εξισορροπεί την Σ.Σ. και την διατηρεί υγιή. Παράλληλα επιδιώκουμε τη δραστηριοποίηση του Λαγονοψοΐτη μυ, του εγκάρσιου κοιλιακού και των συναγωνιστών τους, όπως π.χ.: γλουτιαίοι, τετράγωνος Οσφυικός και κοιλιακοί μύες. *(Σλόγκαν στέκομαι ρουφώντας τον ομφαλό σαν να θέλω να ακουμπήσει πίσω στη μέση μου, σφίγγω τους γλουτούς, κρύβω την ουρίτσα της Σ.Σ. προς τα μέσα και ψηλώνω τον κορμό...)*9ο ΕργαστήριοΘέμα: «Ελευθερία κίνησης των αρθρώσεων και κινητικότητα για αποφυγή τραυματισμών»Βασικές δραστηριότητες: Δραστηριοποίηση όλων των αρθρώσεων π.χ.: γόνατο, ισχίο, ώμος, αγκώνας κ.τ.λ. (αριθμός κινήσεων, σε ποια κατεύθυνση, διαφορετικοί βαθμοί ελευθερίας και χρησιμότητά τους). Διατατικές ασκήσεις και ασκήσεις ανάπτυξης της κινητικότητας, του εύρους κίνησης των αρθρώσεων, για την πρόληψη τραυματισμών.10ο ΕργαστήριοΘέμα: «Ποδική καμάρα και στήριξη του σώματος »Βασικές δραστηριότητες: Δραστηριοποίηση του άκρου ποδιού (στάση, πάτημα), σωστή θέση του κέντρου βάρους στην στάση και στο πάτημα. Δραστηριοποίηση του άκρου ποδιού στο περπάτημα, στο τρέξιμο κ.ά., για την ενίσχυση των μυών που υποστηρίζουν την ποδική καμάρα και οδηγούν σε καλή στήριξη του σώματος. 11ο ΕργαστήριοΘέμα: «Μηχανισμοί αλληλεξάρτησης των οργανικών συστημάτων του ανθρώπου – Πρακτική / βιωματική ανακάλυψη» Βασικές δραστηριότητες: Η αλληλεξάρτηση των οργανικών συστημάτων του ανθρώπου είναι ένα φαινόμενο εντυπωσιακό. Το σώμα μας λειτουργεί σαν ένα ενιαίο βιοχημικό εργοστάσιο όπου συνεργάζονται όλα τα υποσυστήματα όπως π.χ.: για την παραγωγή της στάσης και της κίνησης συνεργάζονται άμεσα το μυϊκό, το σκελετικό, νευρικό κ.ά.. Δραστηριοποιούμαστε με παιγνιώδη τρόπο, με ποικίλα μέσα, για να ανακαλύψουμε βιωματικά αυτή την συνεργασία. Χρήση μέσων όπως π.χ. λάστιχα, μπάλες, μπαλόνια κ.ά. για δραστηριοποίηση μέσω προσομοίωσης της κίνησης με την ενεργοποίηση των μυών / τενόντων /οστών που παράγουν την κίνηση, την νευρομυϊκή αγωγιμότητα κ.ά. όπως, π.χ.: αγωγιμότητα μεταφοράς μηνύματος από τον εγκέφαλο στον μυ, σπιράλ, κυλίσματα, περάσματα. Σχηματισμός με πιάσιμο των χεριών και προσπάθειες να απεμπλακούμε, χωρίς να αφήσουμε τα χέρια (σύνδεση και αλληλεξάρτηση των οργανικών συστημάτων του οργανισμού). 12ο ΕργαστήριοΘέμα: «Εκπαίδευση μεταφοράς του κέντρου βάρους του σώματος κατά την στάση, την μετακίνηση – Λειτουργία συναγωνιστών και ανταγωνιστών μυών»Βασικές δραστηριότητες: Σχηματισμοί και ασκήσεις κινητικότητας, διατατικές, ευλυγισίας και δύναμης με μεταφορά του κέντρου βάρους του σώματος στους άξονες και τα επίπεδα. Συνασκήσεις για εκμάθηση της λειτουργίας πρωταγωνιστών/συναγωνιστών και ανταγωνιστών μυών ανά δύο, ανά τρεις και σε ομάδες.13ο ΕργαστήριοΘέμα: «Καλλιέργεια της κινητικής δεξιότητας της ισορροπίας»Βασικές δραστηριότητες: Ασκήσεις ισορροπίας με μάτια ανοιχτά/κλειστά, με κατά μόνας θέσεις ισορροπίας σε ποικίλα σημεία στήριξης, σε ζεύγη ή τριάδες, όπως π.χ.:, κρατώντας τα χέρια - όρθιοι και σε υπερέκταση – λυγίζουμε γόνατα και υπερέκταση – διατήρηση της στήριξης και της ισορροπίας. Στηρίξεις και ισορροπίες σε 4, 3, 2, 1 σημεία στα επίπεδα στο χώρο με διορθωτικές παρεμβάσεις στην κίνηση και τη στάση (πλάγια σκέψη, φαντασία, δημιουργικότητα κ.ά.)14ο ΕργαστήριοΘέμα: «Σχήματα σώματος και διορθωτικές παρεμβάσεις»Βασικές δραστηριότητες: Κινητικά παιχνίδια σε χαμηλό, μεσαίο, χαμηλό επίπεδο- Δημιουργία οπτικής εικόνας-τροποποίηση εικόνας-κινητικές παρεμβάσεις και διόρθωση σχημάτων σώματος (π.χ.: γλύπτες και αγάλματα-σε ομάδες αφήγηση ιστορίας ή έννοιας/συναισθήματος με κινητικό τρόπο-μετασχηματισμός του περιβάλλοντος χώρου και των προσώπων κ.ά.)15ο ΕργαστήριοΘέμα: «Εκπαίδευση στην ορθή στάση σώματος – τρισδιάστατη αναπνοή-αυτοδιόρθωση και ιδεοδεκτική διευκόλυνση» Βασικές δραστηριότητες: Ασκήσεις εκμάθησης σωστής στάσης σώματος σε προεπιλεγμένες θέσεις κινητοποίησης, όπως: π.χ.: οκλαδόν (κάμψη, έκταση, στροφή, περιαγωγή) με χρήση ασκήσεων 3σδιάστατης αναπνοής, τετραποδική (κάμψη, έκταση, στροφή), ασκήσεις διατήρησης πυελικής γεωμετρίας και οσφυοπυελικού ρυθμού για ασφαλή μετακίνηση. Αξιολόγηση στάσης σώματος και κίνησηβασισμένη σε οπτικοακουστικά και κιναισθητικά ερεθίσματα (ασκήσεις αυτοδιόρθωσης, με και χωρίς ιδιοδεκτική διευκόλυνση).16ο ΕργαστήριοΘέμα: «Εκπαίδευση στην ασφαλή βάδιση – το βάδην και το τρέξιμο»Βασικές δραστηριότητες: Εκπαίδευση φάσεων βάδισης με χρήση προασκήσεων άκρου ποδιού (περπάτημα σε μύτες, φτέρνες, και από φτέρνα σε μύτη), προσομοίωση όλων των φάσεων βάδισης και (βάδιση κουρασμένου, κακόκεφου, αγχωμένου, χαρούμενου κ.ά.). Εκπαίδευση φάσεων βάδην, προασκήσεις για τρέξιμο (σκίπιγκ χαμηλό/ψηλό). Ακολουθούν διαφορετικοί ρυθμοί και αύξηση της ταχύτητας κατά την εξελικτική πορεία της διδασκαλίας. Εν κατακλείδι το τελικό προϊόν του βιωματικού/πρακτικού μέρους του project*: «Σώμα και κίνηση»,* θα αποτελέσει μια σειρά από κινητικά δρώμενα, μουσικο-θεατρικούς αυτοσχεδιασμούς, μιμήσεις / προσομοιώσεις, χορογραφίες που θα παρουσιαστούν στην ετήσια εορτή αθλητικών δράσεων. Παράλληλα θα ήταν ιδιαίτερα σημαντικό να αποτυπωθεί κάποια μορφή αξιολόγησης της δράσης από τους/τις μαθητές/τριες για να διερευνηθεί η αποτελεσματικότητα του project, οι προκλήσεις που παρουσιάστηκαν, οι λύσεις που δόθηκαν, προτάσεις για περαιτέρω βελτιώσεις και τέλος, να αποτυπωθεί αν η γνώση που αποκόμισαν, την θεωρούν σημαντική, χρηστική και έχει «νόημα» για αυτούς/αυτές. **Προσαρμογές για εμποδιζόμενους μαθητές**Το  πρόγραμμα  *«Σώμα και Κίνηση»* προβλέπει διαφοροποιήσεις/ διευκολύνσεις στην προσέγγιση, ώστε να μπορούν να παρακολουθούν όλοι/ες οι μαθητές/τριες της σχολικής τάξης ανεξαρτήτως μαθησιακού, κοινωνικού-πολιτισμικού υποβάθρου. Η μαθησιακή διαδικασία αφορά το σύνολο του μαθητικού πληθυσμού και αναπροσαρμόζεται ανάλογα με την ηλικία, το φύλο, τις δυνατότητες και τις γνώσεις των μαθητών/τριών, έχοντας ως σύνθημα *«δεν αφήνουμε κανέναν πίσω».* Παράλληλα, υιοθετείτε η χρήση όλων των συμμετοχικών διδακτικών τεχνικών κατά περίπτωση ανάλογα με τα διαφορετικά στυλ μάθησης, τις ποικίλες δυνατότητες και ιδιαιτερότητες των μαθητών. Π.χ.: (Ασκήσεις βιωματικές - ασκήσεις γνωστικές - ασκήσεις διαβαθμισμένης δυσκολίας - παιχνίδια προσομοίωσης / μίμησης, παιδαγωγική προσέγγιση μέσο δραστηριοτήτων αναψυχής - ασκήσεις συνεργασίας και αλληλεξάρτησης των μαθητών/τριών - ομαδικότητα και σεβασμός της διαφορετικότητας, συνεργατική μάθηση. Τα μέλη της κάθε ομάδας αποδέχονται κοινές αρχές στην λειτουργία τους, με πνεύμα αλληλεγγύης, αλληλοβοήθειας και σύμπνοιας, ώστε να μην απομονώνεται κανείς. Έτσι στον καθένα αναγνωρίζεται η μοναδικότητά του, αλλά ταυτόχρονα και η θέση του στην ομάδα. Στόχος μας αποτελεί να δημιουργήσουμε ασφαλείς χώρους για έκφραση, ανακάλυψη και δημιουργία. **Επέκταση**Η πρότερη πιλοτική εφαρμογή του project «Σώμα και Κίνηση» οδήγησε να μπορούμε να σας καταθέτουμε μια σειρά παρατηρήσεων. Πιο συγκεκριμένα:* Πραγματοποιήθηκε μια ουσιαστική πρώτη γνωριμία των μαθητών/τριών με το σώμα & τη θαυμαστή αρχιτεκτονική του ανθρώπινου σώματος.
* Ολοκληρώθηκε σε πρώτη φάση ανάλυση της κίνησης με σκοπό την ασφαλή στάση/κίνηση & μετακίνηση στο χώρο.
* Η προσέλκυση του ενδιαφέροντος των μαθητών/τριών γύρω από το θέμα έγινε με βιωματικό, ανακαλυπτικό τρόπο μέσω αγωγής υγείας & προληπτικής εκπαίδευσης σε θέματα ασφάλειας στην κινητική συμπεριφορά.
* Ο εκπαιδευτικός/ψυχαγωγικός χαρακτήρας του προγράμματος *«Σώμα και κίνηση»,* λειτούργησε ως πηγή παραγωγής ευχαρίστησης και ασφαλούς Κινητικής συμπεριφοράς (Κ.Σ.).
* Το project φαίνεται πολλά υποσχόμενο, με δυναμική συνέχισης.
* Στην φάση ολοκλήρωσης του project, με μελλοντική συμμετοχή και άλλων σχολείων θα έχουμε την τελική εικόνα του εγχειρήματος στη νέα πρακτική για να δούμε τη δυναμική του σ’ ένα ευρύτερο πλαίσιο.

**Αξιολόγηση**Κύριος σκοπός του προγράμματος *«Σώμα και κίνηση»* είναι μέσω οπτικοακουστικών μέσων & βιωματικών τρόπων να εισάγει τα παιδιά στην γνώση, την ανακάλυψη του κινητικού μηχανισμού του ανθρώπινου σώματος και να τα οδηγήσει στην υιοθέτηση σωστών κινητικών συμπεριφορών (Κ.Σ.)Γνωστικοί στόχοι project:* Προσδιορίζω/κατονομάζω τη δομή/λειτουργία του κινητικού συστήματος, αιτίες τραυματισμών, κινδύνους που διατρέχει το σώμα από κακή στάση/κίνηση
* Ταξινομώ/απαριθμώ τις αιτίες που προκαλούν προβλήματα/τραυματισμούς, τις άμεσες/έμμεσες συνέπειες στη λειτουργία του κινητικού μηχανισμού
* Συντάσσω οδηγό μέτρων προστασίας των οστών, των μυών & να συγκρατώ τρόπους αποφυγής τραυματισμών
* Αναγνωρίζω/περιγράφω την λειτουργία του κινητικού μηχανισμού στην ανάπτυξη
* Γνωρίζω/καταλαβαίνω δεδομένα που αφορούν την ομαλή ανάπτυξη του σώματος στην παιδική ηλικία
* Επιλέγω κατάλληλες πρακτικές πρόληψης & προστασίας του κινητικού μηχανισμού

Στόχοι project σε επίπεδο δεξιοτήτων* Σχεδιασμός, οργάνωση, επιλογή, επεξήγηση υλικού προς αξιοποίηση.
* Πραγματοποίηση έρευνας, συλλογής, καταγραφής, επιλογής & αξιολόγησης υλικού προς αποτύπωση
* Υλοποίηση έργου & επεξήγηση δράσεων με συγκεκριμένο στόχο.
* Καλλιέργεια ικανοτήτων αξιολόγησης στοιχείων που αφορούν την πρόληψη, την ασφάλεια του κινητικού μηχανισμού στη φάση ανάπτυξης.
* Ικανότητα αναζήτησης, συλλογής, επεξεργασίας, παρουσίασης πληροφοριών για το θέμα
* Απόκτηση ικανοτήτων προσεκτικής ακρόασης, κριτικής σκέψης, λήψης αποφάσεων, συνεργασίας, γραπτής/προφορικής & καλλιτεχνικής έκφρασης.

Στόχοι project σε επίπεδο στάσεων* Απορρίπτω Κινητικές Συμπεριφορές που προκαλούν επιβαρύνσεις στο σώμα
* Υιοθετώ/εντάσσω υγιείς Κινητική συμπεριφορά στην καθημερινή ζωή
* Αποδέχομαι/ενθαρρύνω σωστά Κινητικά πρότυπα για την πρόληψη μυοσκελετικών προβλημάτων/τραυματισμών
* Εκτιμώ/υποστηρίζω κάθε προληπτική δράση που εξασφαλίζει την υγεία του σώματος
* Κινητοποιούμαι/προσαρμόζω τις καθημερινές μου δραστηριότητες σύμφωνα με κανόνες ασφαλούς κινητοποίησης
* Υποκινώ/αναδεικνύω κάθε είδους ενεργούς δράσης/πρωτοβουλίας με στόχο την πρόληψη της υγείας του σώματος

**Μεθοδολογία Υλοποίησης**Σε Θεωρητικό επίπεδο πραγματοποιήθηκε προσέγγιση του γνωστικού αντικειμένου με:* Συμμετοχικές διδακτικές τεχνικές (ερωτήσεις, εισήγηση, συζήτηση, καταιγισμός ιδεών, χάρτης εννοιών, αναζήτηση βιβλιογραφική, ιστοριογραμμή, παιχνίδι ρόλων, μελέτη πεδίου, μελέτη περίπτωσης).
* Προβολή επιστημονικών video & ντοκιμαντέρ, καθώς DVD comics ως αφόρμηση και ευαισθητοποίηση.
* Συζήτηση, επεξήγηση & εμπέδωση μέσα από μελέτη συγγραμμάτων και δραστηριότητες φύλλων εργασίας.
* Προβολή συλλεγμένου υλικού εικόνων, σκίτσων, φωτογραφιών και powerpoint.
* Αρχιτεκτονική σώματος & ανάλυση βάδισης (συμπλήρωση φύλλων αξιολόγησης)

Σε πρακτικό / βιωματικό επίπεδο πραγματοποιήθηκε προσέγγιση μέσο της Φυσικής Αγωγής με κινητικές δραστηριότητες, παιδαγωγικά παιχνίδια, καταστάσεις προσομοίωσης, μίμησης κ.ά.. Έτσι οι μαθητές/τριες κλήθηκαν να αναπαραγάγουν στην καθημερινή τους ζωή τη θεωρητική γνώση που αποκόμισαν με σύμμαχο την πλούσια φαντασία τους. Αξιοποιήθηκε ιδιαίτερα η ικανότητα των παιδιών να παρατηρούν και να διαφοροποιούν τον κόσμο που τα περιβάλλει, ώστε να παρεμβαίνουν και να λαμβάνουν αποφάσεις. Πιο συγκεκριμένα:* Παρατήρηση/ανάλυση στάσης, κίνησης, μετακίνησης στη κάθε φυσική δραστηριότητα, από τη στάση, την κίνηση και την μετακίνηση ως το τρέξιμο και σύνθετες κινητικές δραστηριότητες.
* Παρακολούθηση στάσης/θέσης Σ.Σ., ώστε να υιοθετήσουν υγιή Κινητική Συμπεριφορά (ορθή στάση σώματος στην στάση και σε κάθε απλή ή σύνθετη μετακίνηση).
* Παρέμβαση, διόρθωση θέσεων και στάσεων (παιχνίδια από το «θέατρο για τη ζωή» π.χ.: «γλύπτης και άγαλμα» μεταξύ δύο συμμαθητών/τριών)

Στην αξιολόγηση περιλαμβάνονται συνεντεύξεις, φύλλα αυτο-αξιολόγησης (αυτοαναφορές), συζήτηση με τους μαθητές/τριες, τους/τις εκπαιδευτικούς και τους γονείς και τεχνικές ευαισθητοποίησης για αναστοχασμό σε δεύτερο χρόνο, ώστε να υιοθετηθούν οι γνώσεις αλλά να ενισχυθεί και το «μεταγιγνώσκειν». Στην πιλοτική εφαρμογή του προγράμματος:* Τα παιδιά δήλωσαν ενθουσιασμό με το project.

Ιδιαίτερα μετά την παρουσίαση του τελικού προϊόντος (portfolio μαθητών/τριών, εκδηλώσεις Φυσικής Αγωγής, κατασκευή μαριονέτας, μουσικοκινητικά δρώμενα, έκθεση σκίτσου κ.ά.)* Οι γονείς φάνηκαν ενθουσιασμένοι για τη συμμετοχή των παιδιών τους σε κάτι ΙΔΙΑΙΤΕΡΟ…
* Αξιολόγηση με βάση τους στόχους γνωστικούς, ικανοτήτων και στάσεων ήταν θετική/ικανοποιητική.
* Καθολική συμμετοχή παιδιών με ιδιαιτερότητες & ειδικές ικανότητες
* Ενίσχυση των σχέσεων συνεργασίας με συναδέλφους, των μαθητών μεταξύ τους, των εμπλεκόμενων εκπ/κών με μαθητές/τριες
* Θετικότερη συμπεριφορά στην αλλαγή είχαν τα μικρότερα παιδιά από ότι τα μεγαλύτερα. Στα μεγαλύτερα παιδιά τα αποτελέσματα ήταν πιο εμφανή.
* Τα κορίτσια είχαν καλύτερο σκορ στην αξιολόγηση απ’ ότι τα αγόρια
* Προσωπικά για μας ήταν ένα στοίχημα να ξεπεράσουμε δυσκολίες/προσαρμοστούμε σε νέα δεδομένα & να είμαστε εξίσου λειτουργικοί/αποτελεσματικοί
* Υπήρξαν προβλήματα κατά τη διάρκεια της χρονιάς στο να πεισθούν κάποιοι μαθητές να συμμετέχουν
* «Ένωση κυρίων», συμμαχίες κάποιων μαθητών που είχαν άλλη άποψη για το μάθημα της γυμναστικής
* Μη πραγματοποίηση όλων των αρχικά σχεδιασμένων δράσεων λόγω έλλειψης χρόνου.
* Ίσως το πλάνο ήταν πιο «μεγαλόπνοο» από ότι η σχολική πραγματικότητα απαιτεί.
 |  | **Σύνδεση με το Π.Σ:** Ευέλικτη Ζώνη (Αγωγή Υγείας) και Φυσική Αγωγή (Ψυχοκινητική Αγωγή, Ορθοσωμική Γυμναστική). Παράλληλα σε μια ευρύτερη /ολιστική οπτική υπάρχουν πολλαπλά πεδία σύνδεσης και με άλλα αντικείμενα όπως: * Γλώσσα (ερμηνεία όρων/λέξεων & ορισμών, δημιουργία γλωσσάριου)
* Μαθηματικά (Συμμετρία στους άξονες & τα επίπεδα)
* Φυσική (Συστήματα στάσης - Στήριξης - Κίνησης του σώματος στους άξονες - λειτουργία αναπνοής)
* Μουσική (κίνηση προσαρμοσμένη στις μουσικές φράσεις - ύφος - ρυθμός - μελωδία του ήχου - τραγούδι και αναπνοή)
* Θέατρο ( κινησιολογία - δραματοποίηση παραμυθιού - μουσικοκινητικά δρώμενα - Θέατρο για τη ζωή)
* Κινηματογράφος (ντοκιμαντέρ / comics / DVD κινούμενα σχέδια)
* Εικαστικά (κατασκευές μαριονέτας - μελέτη κίνησης μαριονέτας, σκίτσα κ.ά.)
* Λογοτεχνία (Συγγραφή λογοτεχνικού κειμένου & παραμυθιού, ανάγνωση κειμένων).

Οι εκπαιδευτικοί Φυσικής Αγωγής μπορούν διαχειριστούν τη βιωματική / πρακτική προσέγγιση του project: *«Σώμα και Κίνηση»,* ωστόσο η πραγματοποίηση της δράσης για να είναι αποτελεσματική θα πρέπει να εμπλακούν πολλοί εκπαιδευτικοί, όπως δάσκαλοι και ειδικότητες για να εξυπηρετηθεί το σχολικό σχέδιο δράσης (Action Plan) και να καλυφθεί το κομμάτι της διεπιστημονικότητας / διαθεματικότητας π.χ.: Εικαστικοί, Μουσικοί, Θεατρολόγοι, Πληροφορικοί κτλ..**Εκτυπώσιμο Υλικό:*** Εγχειρίδιο εκπαιδευτικού
* Εγχειρίδιο μαθητή
* Φύλλα εργασίας
* Portfolio εργασιών κάθε μαθητή/τριας
* Άτλαντας ανθρώπινου σώματος
* Λογοτεχνικό Ανθολόγιο
* Έκθεση σκίτσου

**Απαραίτητοι Σύνδεσμοι:**Αναλυτικά το περιεχόμενο της καινοτόμου διδακτικής πρακτικής «Σώμα και Κίνηση» στο κάτωθι link:<https://tinyurl.com/kainotoma-praktiki>***(Προσοχή: Σε περίπτωση που δεν ανοίγει το link, κάνετε αντιγραφή και επικόλληση στον εξερευνητή σας για να ανοίξει! )*** **Οπτικοακουστικό υλικό:** To συγκεκριμένο υλικό μπορεί να χρησιμοποιηθεί ως αφόρμηση για ευαισθητοποίηση και προβληματισμό σε σχέση με τις ανατομικές δομές του σώματος και το μηχανισμό παραγωγής κίνησης. Η χρήση του ενισχύει την περιέργεια, την φαντασία και ακολουθεί ψυχαγωγικές εκπαιδευτικές μεθόδους προσέγγισης μέσω εικόνων καιAnimations. Παράλληλα μπορεί να αξιοποιηθεί η μουσική των comics για συνοδεία σε κινητικούς αυτοσχεδιασμούς, παιχνίδια μίμησης και προσομοίωσης κ.ά.1. Πέντε (5) DVD – Το ανθρώπινο Σώμα
* Μυοσκελετικό σύστημα (16:34)
* Νευρικό σύστημα (24:11)
* Αναπνευστικό Σύστημα (12:57)
* Κυκλοφορικό Σύστημα (17:24)
* Σχεδιασμός ανθρώπινου σώματος (51:00)
1. Comics-skeleton - Έξι (6) video
* Silly symphony - the skeleton dance 1929 disney short (5:31)
* Skeleton Frolic (1937) (7:12)
* Dance Macabre 2010( Saint-Saëns ) (8:11)
* Flip the Frog – Spooks (7:55)
* Goofy - Baggage Buster (7:31)
* Thriller animation (retro music) (2:45)

**Διαδραστικό υλικό:** Δημιουργήθηκε επιμορφωτικό υλικό ως οδηγός για τον/την εκπαιδευτικό και τους μαθητές/τριες, για μια ολιστική, παιδαγωγική, μεθοδολογική προσέγγιση του project. Στον ηλεκτρονικό σύνδεσμο (link) που έχει αναφερθεί και παραπάνω είναι αναρτημένο όλο το περιεχόμενο. **Υποστήριξη εκπαιδευτικού**Το υλικό και το περιεχόμενο του παρακάτω ηλεκτρονικού συνδέσμου. <https://tinyurl.com/kainotoma-praktiki>***(Προσοχή: Σε περίπτωση που δεν ανοίγει το link, κάνετε αντιγραφή και επικόλληση στον εξερευνητή σας για να ανοίξει! )***Αναλυτικά στο link μπορείτε να βρείτε και να αξιολογήσετε τα παρακάτω αρχεία:1. Σύγγραμμα (εγχειρίδιο) για τον/την εκπαιδευτικό\*\* (περιλαμβάνει αναλυτική παρουσίαση του γνωστικού αντικειμένου σε υποενότητες: Σκελετικό σύστημα - Μυϊκό σύστημα - Αρχιτεκτονική του ανθρώπινου σώματος και τα φύλλα εργασίας με τις λύσεις τους)
2. Σύγγραμμα (εγχειρίδιο) του μαθητή/τριας\*\*(περιλαμβάνει συνοπτικά το γνωστικό αντικείμενο σε υποενότητες: Σκελετικό σύστημα - Μυϊκό σύστημα - Αρχιτεκτονική του ανθρώπινου σώματος και τα φύλλα εργασίας)
3. Σύγγραμμα (εγχειρίδιο) Μαθητή/τριας με τις απαντήσεις των φύλλων εργασίας \*\*
4. Φύλλα εργασίας ανά υποενότητα\*\*(ερωτήσεις κλειστές και ανοιχτές, συμπλήρωση κενών, ακροστιχίδες, μεσοστοιχίδες, σταυρόλεξα, κρυπτόλεξα, σύνταξη λογοτεχνικού ανθολογίου, σύνταξη άρθρου κ.ά.,)
5. Έντυπο Προγραμματισμού / Σχεδιασμού του Project «Σώμα και Κίνηση» (πιλοτική εφαρμογή 2015-2016)
6. Εργασίες αξιολόγησης Project «Σώμα και Κίνηση» από ΚΕ.ΔΙ.ΒΙ.Μ Διάβημα (δύο εργασίες)\*\*
* *«Όταν η Σπονδυλική στήλη κινδυνεύει…»*\*\* Λογοτεχνικό Ανθολόγιο -παραμύθι με τίτλο:
* *«Η κ. Λαγονοψοΐτης και ο κύριος Εγκάρσιος Έλεγχος»* \*

***(Οι δύο εργασίες αποτελούν ενδεικτικά εργαστήρια μαθημάτων!).***1. Έντυπο προτάσεων υλοποίησης διεπιστημονικότητας / διαθεματικότητας σε σχέση με άλλα διδακτικά αντικείμενα στην Α/θμια Εκπ/ση\*\*

**(Παρουσιάζονται αναλυτικά το θεωρητικό και το πρακτικό/βιωματικό περιεχόμενο/ υλικό των εργαστηρίων ανά μάθημα π.χ.: κυρίως για τη Φυσική αγωγή, Καλλιτεχνικά, Θέατρο, Λογοτεχνία, Πληροφορική, Μουσική κ.ά.)**1. Παρουσίαση με Powerpoint της εργασίας *«Όταν η Σπονδυλική Στήλη Κινδυνεύει»\*\**
2. Παρουσίαση με Powerpoint του όλου project *«Σώμα και Κίνηση»* ως καλή πρακτική και καινοτομία στην διδακτική της Φυσικής Αγωγής στην Α/θμια Εκπ/ση (απολογισμός από την χρονιά που εφαρμόστηκε…)\*\*
3. Παρουσίαση με Powerpoint – Φωτογραφίες - Εικόνες του project: «*Σώμα και Κίνηση»*\*\*
4. Πέντε (5) DVD – Το ανθρώπινο Σώμα
5. Comics-skeleton - Έξι (6) video

**\*\*(προσωπική πνευματική εργασία)****Οδηγός:** Εκπαιδευτικό υλικό προς μελέτη και χρήση* Εγχειρίδιο εκπαιδευτικού & μαθητή βασισμένο σε επίκαιρα επιστημονικά εγχειρίδια με ενσωματωμένα φύλλα εργασίας (ερωτήσεις κλειστές-ανοιχτές, συμπλήρωση κενών, ακροστιχίδες, μεσοστοιχίδες, σταυρόλεξα, κρυπτόλεξα) (προσωπική πνευματική εργασία και μελέτη).
* Συλλογή κατάλληλου υλικού από αναζήτηση προς επεξεργασία από τα παιδιά
* Συγγραφή σύνταξη εντύπου με μέτρα πρόληψης προβλημάτων του κινητικού μηχανισμού.
* Συγγραφή άρθρου για τη σχολική εφημερίδα
* Μελέτη άτλαντα ανθρώπινου σώματος (σκελετικό & μυϊκό)
* Κατασκευή μαριονέτας που κατέγραφε την προσπάθεια των μαθητών να αποτυπώσουν με αναγνωρίσιμο τρόπο τη δομή, τη λειτουργία του κινητικού μηχανισμού
* Σκίτσα ιδεατής στάσης σώματος/ασφαλούς μετακίνησης στο χώρο, “SOS” ασκήσεις/θέσεις
* Θεατρικά δρώμενα με έμφαση στην κινησιολογική συμπεριφορά του ανθρώπου, σε αντιδιαστολή με τη ρομποτική κίνηση κούκλας ή μαριονέτας.
* Παραγωγή γραπτού/προφορικού λόγου (πεζά, παραμύθια, ποιήματα και προφορικές ιστορίες πάνω σ’ αυτή τη θεματολογία)

**Επιμόρφωση:** Επιμόρφωση στις θεματικές των συγγραμμάτων / εγχειριδίων και των φύλλων εργασίας που διατίθενται ως εκπαιδευτικό υλικό προς χρήση στον ηλεκτρονικό σύνδεσμο, μπορεί να πραγματοποιηθεί από την εκπονήτρια του project. Το προτεινόμενο πρόγραμμα/υλικό θα εφαρμοστεί από τον / την εκπαιδευτικό της τάξης, τον εκπαιδευτικό Φυσικής Αγωγής και αν ζητηθεί με την φυσική παρουσία της εκπονήτριας του προγράμματος Παρασκευά Μαρίας. Ως υπεύθυνη Φυσικής Αγωγής και Σχολικού Αθλητισμού (Υ.Φ.Α.ΣΧ.Α.) στην Δ/νση Α/θμιας Εκπ/σης Αν. Θεσ/νίκης, η εκπονήτρια θα μπορούσε να υποστηρίξει την υλοποίηση του project σε όλες τις φάσεις της υλοποίησης του. Διαθέτοντας την εμπειρία από την πρότερη πιλοτική εφαρμογή του project θα μπορούσε να ενθαρρύνει και να στηρίξει το όλο εγχείρημα σε κάθε βήμα. Εξάλλου το καθηκοντολόγιο των Υ.Φ.Α.ΣΧ.Α. προβλέπει την υποστήριξη εκπαιδευτικών δράσεων Φυσικής Αγωγής στην σχολική κοινότητα. ***Εκπονήτρια:***Παρασκευά Μαρία – πόλη Θεσ/νίκη). |

**Β ΜΕΡΟΣ**

**Συμπληρώνεται αποκλειστικά από τον/την αξιολογητή/-γήτρια**

Παρατηρήσεις:

Το υποβληθέν εκπαιδευτικό πρόγραμμα με τίτλο «Σώμα και Κίνηση»/ Δ/νση Α/θμιας Εκπ/σης Αν. Θεσ/νίκης – Παρασκευά Μαρία

 **Αναλυτικά στο link** [**https://tinyurl.com/kainotoma-praktiki**](https://tinyurl.com/kainotoma-praktiki)**εμπεριέχονται τα παρακάτω αρχεία:**

- Σύγγραμμα (εγχειρίδιο) για τον/την εκπαιδευτικό (περιλαμβάνει αναλυτική παρουσίαση του γνωστικού αντικειμένου σε υποενότητες: Σκελετικό σύστημα - Μυϊκό σύστημα - Αρχιτεκτονική του ανθρώπινου σώματος και τα φύλλα εργασίας με τις λύσεις τους)

- Σύγγραμμα (εγχειρίδιο) του μαθητή/τριας (περιλαμβάνει συνοπτικά το γνωστικό αντικείμενο σε υποενότητες: Σκελετικό σύστημα - Μυϊκό σύστημα - Αρχιτεκτονική του ανθρώπινου σώματος και τα φύλλα εργασίας)

- Σύγγραμμα (εγχειρίδιο) Μαθητή/τριας με τις απαντήσεις των φύλλων εργασίας

- Φύλλα εργασίας ανά υποενότητα (ερωτήσεις κλειστές και ανοιχτές, συμπλήρωση κενών, ακροστιχίδες, μεσοστοιχίδες, σταυρόλεξα, κρυπτόλεξα, σύνταξη λογοτεχνικού ανθολογίου, σύνταξη άρθρου κ.ά.,)

- Έντυπο Προγραμματισμού / Σχεδιασμού του Project «Σώμα και Κίνηση» (πιλοτική εφαρμογή 2015-2016)

- Εργασίες αξιολόγησης Project «Σώμα και Κίνηση» από ΚΕ.ΔΙ.ΒΙ.Μ Διάβημα (δύο εργασίες)\*:

*«Όταν η Σπονδυλική στήλη κινδυνεύει…»*

Λογοτεχνικό Ανθολόγιο -παραμύθι με τίτλο: *«Η κ. Λαγονοψοΐτης και ο κύριος Εγκάρσιος Έλεγχος»*

 *\*(Οι δύο εργασίες αποτελούν ενδεικτικά εργαστήρια μαθημάτων!).*

- Έντυπο προτάσεων υλοποίησης διεπιστημονικότητας / διαθεματικότητας σε σχέση με άλλα διδακτικά αντικείμενα στην Α/θμια Εκπ/ση

- Παρουσίαση με Powerpoint της εργασίας *«Όταν η Σπονδυλική Στήλη Κινδυνεύει»*

- Παρουσίαση με Powerpoint του όλου project *«Σώμα και Κίνηση»* ως καλή πρακτική και καινοτομία στην διδακτική της Φυσικής Αγωγής στην Α/θμια Εκπ/ση (απολογισμός από την χρονιά που εφαρμόστηκε…)

- Παρουσίαση με Powerpoint – Φωτογραφίες - Εικόνες του project: «*Σώμα και Κίνηση»*

- Πέντε (5) DVD – Το ανθρώπινο Σώμα

- Comics-skeleton - Έξι (6) video

**Συμπερασματικά:**

Ως προς την πληρότητα της υποβληθείσας πρότασης : **ΠΛΗΡΟΙ ΤΑ ΚΡΙΤΗΡΙΑ**

Ως προς την πλήρωση των κριτηρίων έγκρισης εκπ/κών προγραμμάτων του ΙΕΠ (επιστημονική εγκυρότητα, παιδαγωγική καταλληλότητα και σκοπιμότητα): **ΠΛΗΡΟΙ ΤΑ ΚΡΙΤΗΡΙΑ**

Ως προς την πλήρωση των κριτηρίων της [Πρόσκλησης](http://iep.edu.gr/images/IEP/skill-labs/2019-2020/prosklisi_26_02_2020_1.pdf) για την Πλατφόρμα 21+ - Εργαστήρια Δεξιοτήτων: **ΠΛΗΡΟΙ ΤΑ ΚΡΙΤΗΡΙΑ**

Ως προς τη μορφή του υλικού (αισθητικά κριτήρια, τεχνικά στοιχεία π.χ. χωρητικότητα: το υποστηρικτικό υλικό προβλέπει μια ταινία η οποία είναι 8 mb και δεν μπορεί να αναρτηθεί): **ΠΛΗΡΟΙ ΤΑ ΚΡΙΤΗΡΙΑ**

Ως προς τυχόν λοιπά θέματα (π.χ. εμπορικό υλικό, οι δράσεις επέκτασης προβλέπουν βιβλία του εμπορίου εγκεκριμένα ή μη εγκεκριμένα ή χρειάζεται υποχρεωτική αναφορά υλικού): **ΠΛΗΡΟΙ ΤΑ ΚΡΙΤΗΡΙΑ**

**Τέλος σημειώνουμε ότι το παρόν πρόγραμμα έχει κατατεθεί από τις 12-03-2020 υποβολή αιτήματος για έγκριση εκπαιδευτικού προγράμματος Αγωγής Υγείας από το ΥΠΑΙΘ με αριθμό πρωτοκόλλου: 36849 για το σχολικό έτος 2020-2021.**

Συμπέρασμα:

Βάσει των ανωτέρω παρατηρήσεων, εισηγούμαστε:

* να ενταχθεί στην θεματική **Ζω καλύτερα – Ευ Ζην** και να αναρτηθούν τα ακόλουθαυλικά που βρίσκονται

**στο link** [**https://tinyurl.com/kainotoma-praktiki**](https://tinyurl.com/kainotoma-praktiki) **και παρουσιάστηκαν αναλυτικά πιο πάνω, δηλαδή:**

- Σύγγραμμα (εγχειρίδιο) για τον/την εκπαιδευτικό

- Σύγγραμμα (εγχειρίδιο) του μαθητή/τριας

- Σύγγραμμα (εγχειρίδιο) Μαθητή/τριας με τις απαντήσεις των φύλλων εργασίας

- Φύλλα εργασίας ανά υποενότητα

- Έντυπο Προγραμματισμού / Σχεδιασμού του Project «Σώμα και Κίνηση» (πιλοτική εφαρμογή 2015-2016)

- Εργασίες αξιολόγησης Project «Σώμα και Κίνηση» από ΚΕ.ΔΙ.ΒΙ.Μ Διάβημα (δύο εργασίες)\*:

*«Όταν η Σπονδυλική στήλη κινδυνεύει…»*

Λογοτεχνικό Ανθολόγιο -παραμύθι με τίτλο: *«Η κ. Λαγονοψοΐτης και ο κύριος Εγκάρσιος Έλεγχος»*

 *\*(Οι δύο εργασίες αποτελούν ενδεικτικά εργαστήρια μαθημάτων!).*

- Έντυπο προτάσεων υλοποίησης διεπιστημονικότητας / διαθεματικότητας σε σχέση με άλλα διδακτικά αντικείμενα στην Α/θμια Εκπ/ση

- Παρουσίαση με Powerpoint της εργασίας *«Όταν η Σπονδυλική Στήλη Κινδυνεύει»*

- Παρουσίαση με Powerpoint του όλου project *«Σώμα και Κίνηση»* ως καλή πρακτική και καινοτομία στην διδακτική της Φυσικής Αγωγής στην Α/θμια Εκπ/ση (απολογισμός από την χρονιά που εφαρμόστηκε…)

- Παρουσίαση με Powerpoint – Φωτογραφίες - Εικόνες του project: «*Σώμα και Κίνηση»*

- Πέντε (5) DVD – Το ανθρώπινο Σώμα

- Comics-skeleton - Έξι (6) video

Με εκτίμηση,

Θ. Καστανιάς

*Σύμβουλος Β΄*

 *Ενιαίας Ενταξιακής Εκπαίδευσης*